b"\n_START_ARTICLE_\nLes Illes (el Brull)\n_START_SECTION_\nDescripci\xc3\xb3\n_START_PARAGRAPH_\nCasa senzilla, de planta rectangular, amb dos cossos afegits a llevant i a ponent. T\xc3\xa9 la coberta a dues vessants i consta de planta baixa i un sol pis a sota teulada. La fa\xc3\xa7ana principal \xc3\xa9s a la cara sud, on es pot veure un pou afegit. Els dos coberts dels extrems presenten la teulada d'una sola vessant. El seu estat de conservaci\xc3\xb3 \xc3\xa9s precari, tot i que \xc3\xa9s habitada espor\xc3\xa0dicament. Els materials b\xc3\xa0sics s\xc3\xb3n la pedra unida amb argamassa, la teula i la fusta dels embigats i llindes d'algunes de les poques obertures que presenta.\n_START_SECTION_\nHist\xc3\xb2ria\n_START_PARAGRAPH_\nTenim const\xc3\xa0ncia hist\xc3\xb2rica de les Illes ja al segle XIII, amb anterioritat del 1270. La construcci\xc3\xb3 actual possiblement dati del segle XVIII, amb diverses reformes i afegits fets al llarg del XIX i del XX. El seu estat d'abandonament gaireb\xc3\xa9 total ha accelerat el proc\xc3\xa9s de degradaci\xc3\xb3. Darrerament s'han fet poques reformes d'escassa import\xc3\xa0ncia, emprant materials moderns que desllueixen un conjunt que ja de per si no \xc3\xa9s excessivament bell._NEWLINE_La seva proximitat de la carretera que condueix al Brull \xc3\xa9s l'\xc3\xbanica salvaci\xc3\xb3 possible ara per ara."